**Žiadosť o grant v projekte „Športujte pre zdravie“**

|  |
| --- |
| **1.  Žiadateľ** |
| **Názov subjektu:** |
| **Adresa:** |
| **IČO:** |
| **2. Kontaktná osoba** |
| **Meno a priezvisko:** |
| **E-mail:** |
| **Telefón:** |
| **3. Informácie o projekte** |
| **Názov projektu:** *Žiadateľ uvedie názov projektu (max 150 znakov)* |
| **Stručný popis projektu:** *Žiadateľ popíše východiskovú situáciu projektu, aký je cieľ a účel projektu, miesto a čas konania; max 2 000 znakov.* |
| **Cieľová skupina projektu::** |
| **Časový harmonogram projektu:** *Aktivity je možné realizovať do 30. novembra 2025.* |
| **Účel využitia finančných prostriedkov:** *Žiadateľ uvedie účel využitia finančných prostriedkov**Napr.: športové vybavenie pre klub - 460 Eur; cestovné náklady na turnaj – 130 Eur.-**250 Eur musí byť použitých na nákup potravín*  |
| **Žiadateľ :** | **Meno a priezvisko konajúcej osoby a podpis:** | **Miesto podpisu:** | **Dátum podpisu:** |
|  |  |  |  |

*\* Po vyplnení formulára prosíme o vymazanie textov modrým písmom.*

**Informácia o spracovaní a ochrane osobných údajov na účely grantového programu**

**„Športujte pre zdravie“**

Občianske združenie BILLA ľuďom, so sídlom Bajkalská 19/A, 821 02, Bratislava, IČO: 50525697, zapísané v Registri občianskych združení MVS, registračné číslo: VVS/1-900/90-49504 (ďalej len „**OZ BILLA ľuďom**“) a spoločnosť BILLA s.r.o., so sídlom Bajkalská 19/A, 82102 Bratislava-Ružinov, Slovenská republika, IČO: 31 347 037, zapísanej v obchodnom registri Mestského súdu Bratislava III, oddiel: Sro, vložka č. 4758/B (ďalej len „**BILLA s.r.o.**“) ako spoloční prevádzkovatelia získavajú a spracúvajú osobné údaje fyzických osôb – kontaktných osôb a osôb konajúcich v mene žiadateľov (ďalej len „**dotknuté osoby**“) o účasť v grantovom programe „Športuj pre zdravie“, ktorým týmto poskytujú informácie v zmysle Nariadenia Európskeho parlamentu a Rady (EÚ) 2016/679 z 27.04.2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „**GDPR**“) a s ohľadom na zákon č. 18/2018 Z.z. o ochrane osobných údajov a o zmene a doplnení niektorých zákonov (ďalej len „**ZOOÚ**“).

**Zásady spracúvania a ochrany osobných údajov**

Vaše osobné údaje budú uchovávané bezpečne, v súlade s bezpečnostnou OZ BILLA ľuďom a BILLA s.r.o, ako spoločných prevádzkovateľov a len po dobu nevyhnutnú na splnenie účelu spracúvania. Prístup k Vašim osobným údajom budú mať výlučne osoby, ktoré sú spoločnými prevádzkovateľmi poverené spracúvaním osobných údajov na základe ich pokynov, pričom títo prijali viaceré technické a organizačné opatrenia (TOM), ktoré garantujú ochranu a bezpečnosť spracúvania Vašich osobných údajov.

|  |
| --- |
| **Právo namietať:** Proti spracúvaniu Vašich osobných údajov, ktoré je založené na našich oprávnených záujmoch, môžete kedykoľvek namietať, aj bez uvedenia dôvodov. Námietku musíme riadne posúdiť. V prípade namietania spracovania z Vašej strany OZ BILLA ľuďom /BILLA s.r.o. nesmie ďalej spracúvať osobné údaje, pokiaľ nepreukáže nevyhnutné oprávnené dôvody na spracúvanie, ktoré prevažujú nad záujmami, právami a slobodami dotknutej osoby, alebo dôvody na preukazovanie, uplatňovanie alebo obhajovanie právnych nárokov. Vašu námietku môžete poslať na: BILLA s.r.o., Bajkalská 19/A, 821 02 Bratislava, Slovenská republika alebo e-mailom na osobneudaje@billa.sk alebo na OZ BILLA ľuďom, so sídlom Bajkalská 19/A, 821 02, Bratislava, Slovenská republika. |

**Účel spracúvania osobných údajov**

Vaše osobné údaje budú spracované na účely evidencie, posúdenia a vyhodnotenia žiadosti o pridelenie finančného príspevku zo strany OZ BILLA ľuďom v rámci grantového program s názvom „Športujte pre zdravie“ a v prípade, ak žiadosť bude posúdená ako úspešná, Vaše osobné údaje budú spracúvané aj na samotnú realizáciu účasti v grantovom programe s názvom „Športujte pre zdravie“, vrátane kontroly čerpania príspevku.

Vaše údaje pritom získavame od subjektu – žiadateľa, v ktorom pôsobíte ako štatutárny orgán, zamestnanec, člen alebo z inej pozície, a ktorý Vás uviedol ako kontaktnú osobu a/alebo osobu konajúcu v mene žiadateľa v žiadosti o grant v projekte „Športujte pre zdravie“ alebo údaje získavame priamo od Vás, ako od osoby konajúcej v mene žiadateľa/kontaktnej osoby (či už v rámci žiadosti alebo po úspešnom vyhodnotení v rámci čestného vyhlásenia o bankovom účte žiadateľa alebo pri komunikácii ohľadom kontroly čerpania grantu), prípadne údaje pochádzajú z verejne prístupných zdrojov (napr. z verejných registrov alebo webovej stránky).

**Kategórie osobných údajov**

Osobné údaje spracúvame v nasledovnom rozsahu: meno, priezvisko, adresa elektronickej pošty a číslo telefónu kontaktnej osoby a meno a priezvisko a podpis a dátum podpisu osoby konajúcej v mene žiadateľa.

**Právny základ spracúvania osobných údajov**

Právnym základom pre spracovanie Vašich osobných údajov je v zmysle čl. 6 ods. 1 písm. f) Všeobecného nariadenia o ochrane údajov oprávnený záujem OZ BILLA ľuďom na podpore a rozvoji športu a organizovaní a podpore športových aktivít najmä (nie však výlučne) pre deti a mládež a oprávnený záujem BILLA s.r.o. na evidencii, kontrole a poskytovaní podpory prostredníctvom OZ BILLA ľuďom. Ako člen OZ BILLA ľuďom a súčasne jeho hlavný prispievateľ má BILLA s.r.o. taktiež oprávnený záujem na tom, aby hospodárenie s finančnými prostriedkami poskytnutými OZ BILLA ľuďom bolo čo najefektívnejšie.

Poskytnutie osobných údajov nie je zákonnou ani zmluvnou požiadavkou, avšak pri neposkytnutí požadovaných údajov nie je možné Vami zaslanú žiadosť o podporu projektu evidovať, spracovať a reagovať na ňu.

**Doba uchovávania osobných údajov**

Vaše osobné údaje budú OZ BILLA ľuďom a BILLA s.r.o. uchovávať len po dobu potrebnú na vybavenie Vašej žiadosti, pričom následne budú Vaše osobné údaje zlikvidované, najneskôr však po uplynutí 6 mesiacov odo dňa vybavenia žiadosti. Osobné údaje, ktoré je nevyhnutné uchovávať podľa daňových, účtovných alebo iných predpisov, budú uchovávané na dobu určenú týmito predpismi (napr. údaje ako súčasť povinnej účtovnej evidencie 10 rokov), ak táto bude dlhšia.

**Príjemcovia osobných údajov a prenos údajov**

Osobné údaje budú poskytnuté tretím stranám iba v rámci obvyklého predkladania zmlúv, podkladov a informácií účtovným, daňovým, právnym a podobným poradcom, daňovým úradom, Sociálnej poisťovni, zdravotným poisťovniam a iným príslušným osobám a orgánom na základe povinností podľa osobitných právnych predpisov. Osobné údaje nebudú zverejnené a ani nedôjde k ich cezhraničnému prenosu do tretej krajiny (mimo EÚ alebo EHS) alebo medzinárodnej organizácie.

**Automatizované individuálne rozhodovanie a profilovanie**

Osobné údaje nebudú použité na automatizované individuálne rozhodovanie a ani na profilovanie.

**Aké máte ďalšie práva okrem práva namietať?**

**Právo na prístup:** Máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame. Vo väčšine prípadov Vám budú Vaše osobné údaje poskytnuté v písomnej (listinnej) forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú Vám poskytnuté elektronicky, ak to bude technicky možné.

**Právo na opravu:** Prijali sme primerané opatrenia na zabezpečenie presnosti, úplnosti a aktuálnosti informácií, ktoré o Vás máme k dispozícii. Ak sa domnievate, že údaje, ktorými disponujeme, sú nepresné, neúplné alebo neaktuálne, neváhajte nás požiadať, aby sme tieto informácie upravili, aktualizovali alebo doplnili.

Právo na výmaz (na zabudnutie): Máte právo nás požiadať o vymazanie Vašich osobných údajov napríklad v prípade, ak osobné údaje, ktoré sme o Vás získali, už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností, a to najmä z pohľadu, či nie sme tieto údaje povinní spracúvať na základe právneho predpisu; v takom prípade by Vašej žiadosti nebolo možné vyhovieť.

**Právo na obmedzenie spracúvania:** Za určitých okolností ste oprávnený nás požiadať, aby sme obmedzili spracúvanie Vašich osobných údajov (napríklad ak si myslíte, že osobné údaje, ktoré o Vás spracúvame, sú nesprávne); v takom prípade sa s výnimkou uchovávania budú Vaše osobné údaje spracúvať len s Vašim súhlasom alebo na preukazovanie, uplatňovanie alebo obhajovanie právnych nárokov, alebo na ochranu práv inej fyzickej alebo právnickej osoby.

**Právo na prenosnosť údajov:** Za určitých okolností máte právo požiadať nás o prenos osobných údajov, ktoré ste nám poskytli, tretej strane (inému prevádzkovateľovi) podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste zmluvnou stranou.

**Právo podať sťažnosť/návrh na začatie konania** **o ochrane osobných údajov:** Ak sa domnievate, že Vaše osobné údaje spracúvane nespravodlivo alebo nezákonne, môžete podať sťažnosť dozornému orgánu, ktorým je Úrad na ochranu osobných údajov Slovenskej republiky, so sídlom: Budova Park One, Námestie 1. mája 18, 811 06 Bratislava; tel. číslo: +421 232 313 214 alebo +421 232 313 249; email: statny.dozor@pdp.gov.sk, webové sídlo. https://dataprotection.gov.sk/sk/.

Žiadosti v súvislosti s vyššie uvedenými právami ste ako dotknutá osoba oprávnená uplatniť aj u zodpovednej osoby BILLA s.r.o. e-mailom na osobneudaje@billa.sk alebo formou doporučeného listu adresovaného BILLA s.r.o. alebo OZ BILLA ľuďom na adresu ich sídla uvedenú v úvode. Do predmetu e-mailu aj listu je potrebné uviesť: “OSOBNÉ ÚDAJE“.

Odpovede na uvedené žiadosti dotknutej osoby alebo opatrenia prijaté na základe týchto žiadostí sa poskytujú bezodplatne. Ak je žiadosť dotknutej osoby zjavne neopodstatnená alebo neprimeraná, najmä pre jej opakujúcu sa povahu (opakovaná žiadosť), BILLA s.r.o. a/alebo OZ BILLA ľuďom má právo účtovať si poplatok zohľadňujúci jej administratívne náklady na poskytnutie informácií alebo primeraný poplatok zohľadňujúci jej administratívne náklady na oznámenie, resp. na uskutočnenie požadovaného opatrenia alebo má právo odmietnuť na základe takejto žiadosti konať.